Sonja-sarja

Sonja-sarja on Laila Hirvisaaren vuosina 1993–1997 ilmestynyt viisiosainen romaanisarja, jonka on julkaissut Otava. Laila Hirvisaari sai Sonja- romaanistaan Lukijan Finlandian vuonna 1993. Koko sarja ilmestyi kaivattuina uusintapainoksina vuonna 2007. ==Sarjan osat== *Sonja (1993) *Valkoakaasiat (1994) *Myrskypilvet (1995) *Satakielimetsä (1996) *Viktoria (1997) ==Sarjan henkilöitä== Orbelianit *Ruhtinatar Sofia "Sonja" Dmitrijevna Orbeliani *Ruhtinas Mihail Dmitrijevitš Orbelian - Sonjan isoveli, fliegel-adjutantti, pankin pääjohtaja *Ruhtinatar Natalia Dmitrijevna Orbeliani - Sonjan isosisko, Obvodnyin löytölastenkodin perustaja ja johtaja *Ruhtinatar Elisabet Kirillovna Orbeliani (o. s. Šeremetjeva) - Sonjan äiti *Ruhtinas Dmitri Ivanovitš Orbelian - Sonjan isä *Ruhtinaat Nikolai Mihailovitš Orbelian ja Konstantin Mihailovitš Orbelian - Mihailin ja Margaretan lapset *Tatjana Mihailovna - Mihailin ja Irina Rudnevan tytär Šeremetjevit *Ruhtinatar Kirill Kirillovitš Šeremetjev - ruhtinatar Elisabet Kirillovnan isä *Ruhtinatar Aleksandra Nikolajevna Šeremetjeva - ruhtinatar Elisabet Kirillovnan äiti *Ruhtinas Kostja Šeremetjev - Sonjan, Mihailin ja Natalian pikkuserkku Sonjan ystäviä *Ruhtinatar Margareta Leonida von Mirbach - myöhemmin Sonjan veljen Mihailin vaimo *Paroni Carl Gustaf Emil Mannerheim - suomalainen paroni, Mihailin ja Sonjan läheinen ystävä, käy sotilaskoulua Pietarissa *Ruhtinas Aleksander Romanov - tsaari Aleksanteri II:sen avioton poika, taiteilija *Suuriruhtinas Georgi Aleksandrovitš Romanov - tsaari Aleksanteri III:nen poika, sairastaa tuberkuloosia *Ruhtinatar Larissa Barjatinskaja - hovineito *Ruhtinatar Jekaterina Naryškina - hovineito *Ruhtinatar Maria Golitsina - hovineito *Ruhtinatar Zinaida Jusupova *Andrei Batjusin - lääkäri, Sonjan läheinen ystävä *Viktor Vsevolozški - ohjaaja Aleksanterinteatterissa *Tomik Vsevolozški - lääkäri Sonjan palveluskuntaa *Julia - Sonjan njanja, vammautuu pommiattentaatissa Pietarissa *Irina Rutenfeld - Sonjan seuraneiti ja läheinen ystävä, myöhemmin David Hopkinsin vaimo *David Hopkins - Sonjan hovimestari, Irinan aviomies *Rouva Maara - keittäjä *Arthur ja Viktoria Hopkins - David ja Irina Hopkinsin lapset *Kreivi Boris Kandinski - Sonjan adjutantti *Darja Zubova - myöhemmin Sonjan seuraneiti *Kolja ja Anniina - Krjukovin palatsin henkilökuntaa *Feodor Sergejevitš ja Maria - Muraattikartanon henkilökuntaa Keisarillinen perhe *Tsaari Aleksanteri II *Tsaari Aleksanteri III - edellisen poika *Tsaaritar Maria Fjodorovna - edellisen vaimo *Tsaari Nikolai II - edellisten poika *Tsaaritar Aleksandra Fjodorovna - edellisen vaimo *Suuriruhtinattaret Olga, Tatjana, Maria ja Anastasia Nikolajevna - Nikolai II:n ja Aleksandra Fjodorovnan tyttäriä *Suuriruhtinas, tsarevitš Aleksei Nikolajevitš Romanov - Nikolai II:n ja Aleksandra Fjodorovnan poika, kruununperillinen *Suuriruhtinatar Ksenia Aleksandrovna Romanova - Aleksanteri III:n ja Maria Fjodorovnan vanhin tytär, myöhemmin naimisissa Aleksander Mihailovitš Romanovin kanssa *Suuriruhtinatar Irina Aleksandrovna Romanova (myöh.Irina Jusupova) - Ksenia Aleksandrovna Romanovan ja Aleksander Mihailovitš Romanovin tytär, nai myöhemmin ruhtinas Felix Jusupovin *Suuriruhtinas Georgi Aleksandrovitš Romanov - Aleksanteri III:n poika, sairastaa tuberkuloosia *Suuriruhtinatar Olga Aleksandrovna Romanova - Aleksanteri III:n ja Maria Fjodorovnan nuorempi tytär *Suuriruhtinas Sergei Aleksandrovitš Romanov - Aleksanteri II:n poika *Suuriruhtinatar Elisabet Fjodorovna (Jelizaveta) - edellisen puoliso, Aleksandra Fjodorovnan sisar *Suuriruhtinas Vladimir Aleksandrovitš Romanov - Aleksanteri III:n veli, Nikolai II:n setä *Suuriruhtinatar Maria Pavlovna - edellisen vaimo *Suuriruhtinas Kirill Vladimirovitš Romanov - edellisten poika, ihastunut Sonjan sisareen Nataliaan *Suuriruhtinatar Jelena Vladimirovna Romanova - edellisen sisar, nai Kreikan prinssi Nikolaoksen, myöhemmin Kreikan kuningatar *Suuriruhtinas Pavel Aleksandrovitš Romanov - Aleksanteri III:n veli, Nikolai II:n setä *Suuriruhtinas Dimitri Pavlovitš Romanov - edellisen poika *Suuriruhtinatar Maria Pavlovna Romanova - edellisen sisar *Suuriruhtinatar Olga Palei (ent.Olga von Pistolkors) - Pavel Aleksandrovitš Romanovin toinen vaimo *Ruhtinas Vladimir ja ruhtinattaret Nataša ja Irina - Olga Palein ja Pavel Aleksandrovitš Romanovin lapset *Suuriruhtinas Aleksei Aleksandrovitš Romanov - Aleksanteri III:n veli, Nikolai II:n setä Belaja Rozan henkilökuntaa * Matvei - Ruhtinas Dmitrin kamaripalvelija * Varvara Hendrikova - Natalian ja Sonjan kamarineiti Belaja Rozassa * Neiti Virginia - Ruhtinatar Elisabetin kamarineiti * Vasiljev - Belaja Rozan päähovimestari * Monsiuer Pierre - pääkokki * Mademoiselle Jeannette - keittiön johtajatar * Kapteeni Foma Andrejevitš "Horse" - hevossiittolan vastaava * Kira ja Sergei Polivanov - opettajat Muita kirjoissa esiintyneitä hahmoja *Ruhtinatar Jekaterina Dolgorukova (Jurjevskaja) - tsaari Aleksanteri II:n toinen vaimo *Ruhtinatar Olga - Jekaterina Dolgorukovan ja tsaari Aleksanteri II:n tytär *Aleksei Andrejevitš Stravinski - professori, taidemaalari *Ruhtinas Grigori Konstantinovitš Volkonski - piispa, rakastunut Sonjan siskoon Nataliaan *Irina Rudneva - tanssijatar, Sonjan veljen Mihailin rakastajatar *Ruhtinas Sergei Putjatin - Maria Pavlovna Romanovan aviomies *Kreivi Lev Nikolajevitš Kotšubei *Sisar Antonina - Viktoria-kodin ylihoitajatar *Ruhtinatar Anastasia Arapova - Gustaf Mannerheimin puoliso *Nikita Uritski - vallankumouksellinen *Galina Uritski - edellisen tytär, vallankumouksellinen ==Kirjojen juoni== "Kun marsalkka Gustaf Mannerheim palaa tammikuussa 1950 äänestysmatkalta Suomesta kotiinsa Genevejärven rannalle, häntä odottaa yllätys: kirje Mihail Orbelianilta. "Minä pyydän Teidän ylhäisyydeltänne audienssia - vanhan ystävyytemme nimissä. Minulla on Teille tärkeitä tuomisia." Mihail Orbeliani saapuu Sveitsiin mukanaan sisarensa Sonjan salaperäiset muistelmat. Niissä venäläinen aatelisnainen kertoo elämäntarinansa, joka liittyy läheisesti Gustaf Mannerheimin omiin nuoruus- ja miehuusvuosiin Venäjällä. Tarina satuttaa vanhan sotaratsun sisintä." ===Sonja=== Belaja Roza, vauras kartano Inkerinmaalla, ja suuri puutarha tulvillaan valkoisia ruusuja. Siellä aatelisperheen tytär, ruhtinatar Sonja Orbeliani elää huoletonta lapsuuttaan. Siellä vierailee myös Mihail-veljen suomalainen ystävä, vapaaherra Gustaf Mannerheim, jonka kanssa nuori Sonja tuntee ensi tapaamisesta lähtien selittämätöntä yhteyttä. Kouluvuosinaan Pietarissa Sonja pääsee seuraamaan läheltä keisariperheen elämää ja maailmanhistorian tapahtumia. Mutta kaunein nuoruudenmuisto liittyy erääseen kävelyretkeen Belaja Rozan puistossa, kuulaan syystaivaan alla, ikivanhojen lehmusten katveessa. ===Valkoakaasiat=== Talvipalatsin loistosta kesäiseen Pietarhoviin, Krimin päivänpaisteiselta rannikolta Kaukasuksen vuoristoon - ruhtinatar Sonja Orbelianin elämä nivoutuu yhä läheisemmin keisariperheen kohtaloihin. Hänestä on tullut suuriruhtinatar Ksenian hovineito ja nuorten miesten ihailema kaunotar. Lähipiiriin kuuluu myös suomalainen paroni Gustaf Mannerheim. Kesäiset kuukaudet keisariperheen huvilassa Kaukasuksella muuttavat Sonjan elämän suunnan: hän rakastuu intohimoisesti. Mutta suurellakin onnella on varjonsa - sen Sonja joutuu kokemaan dramaattisella tavalla, Nikolai II:n loistokkaiden kruunajaisten kynnyksellä. ===Myrskypilvet=== Iloisia tapaamisia palatseissa, purjehdusretkiä Suomenlahdella, keisarillisia häitä ja kruunajaisia. Kun keisarinna Aleksandran hovinainen Sonja Orbelani palaa pitkän tauon jälkeen rakastamaansa Pietariin, ystävät ottavat hänet avosylin vastaan. Usein nähty vieras hänen salongissaan on myös paroni Gustaf Mannerheim. Sitten puhkeaa Venäjän ja Japanin sota ja Sonja seuraa raskain sydämin turvallisen maailmansa muuttumista. Viestit rintamalta eivät ennusta hyvää. Siellä taistelevat monet Sonjan läheiset - myös mies, josta on tullut hänelle hyvin tärkeä. ===Satakielimetsä=== Ruhtinatar Sonja Orbelianin elämä nivoutuu monin säikein Venäjän keisariperheen kohtaloihin, mutta ajat ovat muuttumassa. Sonja on ryhtynyt sisarensa jalanjäljissä huolehtimaan Pietarin katulapsista ja tutustunut toisenlaiseen Venäjään. Paluu lapsuuden maisemaan kesäkuussa 1913 mullistaa Sonjan elämän. Kun hän eräänä päivänä avaa oven Satakielimetsän unohdettuun huvilaan, hän saa selville musertavan salaisuuden, joka asettaa kaiken menneen uuteen valoon. Matka Valamon luostarisaarelle hyvän ystävän Gustaf Mannerheimin kanssa antaa kuitenkin voimaa jatkaa eteenpäin. ===Viktoria=== Kun 19-vuotias Viktoria saapuu keväällä 1917 Pietariin, vanha Venäjä elää suuruutensa viimeisiä hetkiä. Punaiset liput liehuvat jo toreilla ja katoilla, aateliset ovat kadonneet maan alle ja keisariperhe on vangittu. Nuori nainen kulkee hämmentyneenä autioissa palatseissa ja etsii rakkaitaan. Hänellä on voittamaton tarve selvittää taustansa, sillä hän on vasta nyt saanut tietää syntyperänsä - sen on ruhtinatar Sonja Orbeliani paljastanut kirjeessään. Vaikka vallankumouksen mainingit lyövät korkeina, Viktoria päättää jäädä äitinsä syntymämaahan. Syvällä sisimmässään hän odottaa myös yhteydenottoa suomalaiselta isältään. Luokka:Laila Hirvisaaren teokset Luokka:Romaanisarjat Luokka:Suomalaiset kirjasarjat Luokka:Historialliset romaanit